ZMLUVA O ZABEZPEČENÍ 
TECHNICKÉHO VYBAVENIA 
uzatvorená podľa ust. § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „ObZ“) a v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov  (ďalej len „zmluva”)
___________________________________________________________________________

Zmluvné strany:

Objednávateľ:	Fakultná nemocnica s poliklinikou F.D. Roosevelta Banská Bystrica
Sídlo: 			  Nám. L. Svobodu č. 1, 975 17 Banská Bystrica
V mene ktorého koná: Ing. Miriam Lapuníková, MBA, generálna riaditeľka
IČO: 			  00 165 549
DIČ: 			  202 1095 670 
IČ DPH: 		  SK 202 1095 670
Bank. spojenie: 	  Štátna pokladnica
IBAN:			  SK35 8180 0000 0070 0027 8282
zriadená: 	Zriaďovacou listinou Ministerstva zdravotníctva SR č. 1842/90-A/II-1 z 18.12.1990
  (ďalej len ako „objednávateľ“)

a

Dodávateľ:		 
Sídlo: 			
Štatutárny orgán:		 
IČO: 			
DIČ: 			
Bank. spojenie:	
IBAN:			 
Zapísaný v: 	
(ďalej len ako „dodávateľ“)
			(objednávateľ a dodávateľ ďalej spoločne len „zmluvné strany“)

Článok I 
Úvodné ustanovenia
1.1 Táto zmluva je uzatvorená ako výsledok verejného obstarávania v zmysle zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZoVO“). 
1.2 Dodávateľ je podľa ZoVO uchádzačom, ktorý bol vyhodnotený ako úspešný uchádzač a jeho ponuka bola prijatá.

Článok II 
Predmet a účel zmluvy
2.1 Na základe tejto zmluvy a podľa podmienok v nej dojednaných sa dodávateľ zaväzuje dodať pre objednávateľa HW vybavenie IKT prostredia vrátane nevyhnutných súvisiacich služieb, v rozsahu  6 ks server TYP1, 1 ks server TYP2, 2 ks Diskové pole a 4 ks Manažovateľné DC sieťové prepínače, vrátane servisnej podpory (ďalej spoločne aj „predmet plnenia“) v súlade s touto zmluvou a jej prílohami.
2.2 Objednávateľ sa zaväzuje riadne vykonané a dodané plnenie prevziať a zaplatiť zaň dohodnutú odplatu.
2.3 V prípadoch, ktoré sú pre túto zmluvu relevantné, sa dodávateľ sa zaväzuje, že dodané vybavenie bude nové, nepoužívané a nerepasované, v originálnom balení s technickými a funkčnými parametrami požadovanými objednávateľom.

Článok III [bookmark: _Ref14770499]
Špecifikácia a spôsob plnenia
3.1 Dodávateľ sa zaväzuje poskytnúť plnenie, ktoré bude kompatibilné a funkčne použiteľné v súlade s požiadavkami objednávateľa uvedenými v tejto zmluve, ako aj technickými a ďalšími špecifikáciami a požiadavkami.
3.2 Súčasťou dodania predmetu zákazky je aj dodanie na miesto plnenia, t.j. dovoz a vybalenie, inštalácia vrátane nastavenia, spustenie testovacej prevádzky na overenie funkčnosti dodaného plnenia predmetu zmluvy.
3.3 Dodávateľ je povinný dodať sprievodnú a technickú dokumentáciu v slovenskom, prípadne českom jazyku a ďalšie relevantné doklady najneskôr pri inštalácii a uvedení predmetu plnenia do prevádzky.
3.4 Dodávateľ je povinný zabezpečiť pre určených zamestnancov objednávateľa odborné školenie k obsluhe predmetu plnenia a je povinný toto školenie zrealizovať najneskôr do 10 pracovných dní odo dňa dodania predmetu plnenia, ak sa zmluvné strany nedohodnú inak. Školenie bude realizované v potrebnom rozsahu, minimálne však v trvaní dvoch dni, a to certifikovaným aplikačným špecialistom. Školenie bude zahŕňať technickú a aplikačnú stránku používania predmetu plnenia. O zaškolení bude vyhotovený protokol, v ktorom bude uvedený minimálne počet vyškolených osôb, ich mená a podpisy, rozsah a druh školenia, termín a dĺžka trvania, miesto zaškolenia a meno/mená osoby/osôb zodpovedných za školenie vrátane ich podpisov. Presný termín a miesto školenia budú určené po vzájomnej dohode oboch zmluvných strán.
3.5 Dodávateľ je povinný zabezpečiť inštaláciu predmetu plnenia a jeho uvedenie do prevádzky najneskôr do 3 dní odo dňa doručenia predmetu plnenia na miesto plnenia. O inštalácii a uvedení predmetu plnenia do prevádzky spíšu zmluvné strany inštalačný protokol s uvedením presného názvu a výrobcu predmetu plnenia, rozpis jednotlivých položiek predmetu kúpy vrátane výrobných čísiel jednotlivých funkčných celkov a ich komponentov. Po uvedení predmetu plnenia do prevádzky bude následne spustená testovacia prevádzka, ktorej začatie je dodávateľ povinný oznámiť objednávateľovi najmenej 3 pracovné dni vopred
3.6 Dodávateľ je povinný zabezpečiť, aby bol predmet plnenia pri dodaní chránený a balený obvyklým spôsobom pri dodávkach tohto druhu tovaru tak, aby nedošlo k jeho poškodeniu, zničeniu alebo znehodnoteniu. Dodávateľ je zároveň povinný zabezpečiť odvoz a ekologickú likvidáciu všetkých obalov a odpadov vzniknutých pri dodaní, inštalácii a uvedení predmetu plnenia do prevádzky. 
3.7 Dodávateľ sa zaväzuje, v prípade ak je to možné, minimalizovať pri plnení tejto zmluvy také systémové prvky, resp. zabezpečovacie prostriedky, ktoré by v budúcnosti mohli viesť pri používaní systému, jeho údržbe alebo pri servisnej podpore a pod. k obmedzeniu konkurenčného prostredia. 
3.8 Zmluvné strany sa dohodli, že lehota plnenia je do ôsmich (8) mesiacov odo dňa nadobudnutia účinnosti tejto zmluvy.
3.9 Miestom plnenia zmluvy je Fakultná nemocnica s poliklinikou F.D. Roosevelta, Nám. L. Svobodu č.1, 975 17 Banská Bystrica, v dvoch lokalitách určených objednávateľom

Článok IV 
Servisná podpora

4.1 Dodávateľ sa zaväzuje poskytovať servisnú podporu v rozsahu pre každé dodané plnenie tak ako je uvedené v tejto zmluve a v opise predmetu zákazky, a to s odbornou starostlivosťou, so znalosťami a spôsobilosťou, ktoré je možné v danej oblasti predpokladať a v rozsahu servisnej podpory, ktorá je pre daný typ systému obvyklá, vrátane aktualizácii, upgradu, konzultácií, odstraňovania a riešenia chýb, havarijných stavov, porúch a incidentov tak, aby bol zabezpečený spoľahlivý chod nemocničných systémov.
4.2 Dodávateľ sa zaväzuje poskytovať objednávateľovi servisnú podporu k predmetu plnenia po dobu 5 rokov odo dňa protokolárneho odovzdania predmetu plnenia.
4.3 Za poruchy, havárie, chyby a incidenty sa rozumejú najmä také skutočnosti, ktoré znemožňujú, obmedzujú, komplikujú alebo iným spôsobom negatívne ovplyvňujú prevádzku systému.
4.4 V rámci servisnej podpory dodávateľ garantuje objednávateľovi najmä: výmenu pokazeného a/alebo chybného dielu, opravu a pod.
4.5 Dodávateľ zabezpečí poskytovanie servisnej podpory v režime 5 dní v týždni počas pracovných dní, minimálne v čase od 08:00 hod. do 17:00 hod. Zároveň zabezpečí možnosť nepretržitého nahlasovania incidentov a havarijných stavov v režime 24 hodín denne, 7 dní v týždni, a to prostredníctvom elektronickej pošty alebo telefonicky.
Kontakt: email:.........................tel. číslo ............................ /dopní dodávateľ/
4.6 Objednávateľ je oprávnený nahlasovať poruchy, incidenty a servisné požiadavky prostredníctvom kontaktných údajov určených dodávateľom. Za moment nahlásenia incidentu sa považuje okamih jeho zaevidovania v servisnom systéme dodávateľa alebo potvrdenie prijatia hlásenia zo strany dodávateľa.
4.7 Dodávateľ sa zaväzuje poveriť plnením predmetu tejto zmluvy výhradne osoby a subdodávateľov, ktorí budú mať počas celej doby platnosti tejto zmluvy adekvátne znalosti a odbornú spôsobilosť.
4.8 Zmluvné strany sa zaväzujú poskytovať si vzájomnú súčinnosť, ktorá spočíva zo strany objednávateľ najmä v poskytnutí podkladov a oznamovaní  informácií nevyhnutných k riadnemu plneniu tejto zmluvy a zo strany dodávateľa v rešpektovaní prevádzky objednávateľa a potrieb funkčnosti predmetu plnenia, jeho požiadaviek a pokynov, ktoré sú v súlade s touto zmluvou.
4.9 Dodávateľ sa zaväzuje pri plnení tejto zmluvy dodržiavať vnútorné predpisy objednávateľa, s ktorými ho oboznámil.
4.10 Pri plnení tejto zmluvy sú dodávateľ, jeho zamestnanci a ďalšie osoby, ktoré poveril plnením predmetu tejto zmluvy, alebo subdodávatelia, oprávnení vstupovať a pohybovať sa v priestoroch objednávateľa výhradne v doprovode povereného zamestnanca objednávateľa. Uvedené platí obdobne pre prístup k informačným systémom a iným softvérom, a to len v nevyhnutných prípadoch.

Článok V 
Plnenie subdodávateľmi
5.1 Vzhľadom na rozsah plnenia tejto zmluvy je dodávateľ oprávnený plniť svoje záväzky aj prostredníctvom tretích osôb subdodávateľov. 
5.2 V prípade ak dodávateľ bude plniť záväzky vyplývajúce z tejto zmluvy prostredníctvom subdodávateľov, je povinný pri uzatvorení tejto zmluvy predložiť objednávateľovi zoznam všetkých známych subdodávateľov, s uvedením údajov o percente plnenia, popise predmetu plnenia, identifikačné údaje subdodávateľa v rozsahu meno priezvisko/obchodné meno, IČO, sídlo, osoba oprávnená konať za subdodávateľa. Zoznam subdodávateľov bude uvedený v Prílohe č. 2, ktorá je neoddeliteľnou súčasťou tejto zmluvy.
5.3 Dodávateľ v plnom rozsahu zodpovedá za výber svojich subdodávateľov a/alebo spolupracujúcich tretích osôb. Pokiaľ dodávateľ použije na plnenie svojich záväzkov podľa tejto zmluvy subdodávateľa, zodpovedá objednávateľovi tak, akoby záväzok plnil sám.
5.4 Dodávateľ zodpovedá za poučenie a oboznámenie subdodávateľov so všetkými povinnosťami, ktoré mu ako dodávateľovi vyplývajú z tejto zmluvy.
5.5 Dodávateľ je povinný oznámiť objednávateľovi bezodkladne akúkoľvek zmenu údajov o subdodávateľovi a rovnako tak prípadnú zmenu subdodávateľa a jeho údaje. 
5.6 Dodávateľ je povinný písomne predložiť objednávateľovi na odsúhlasenie každého subdodávateľa.
5.7 Dodávateľ vyhlasuje, že v prípade ak bude plniť predmet tejto zmluvy prostredníctvom subdodávateľov, ktorí majú povinnosť zapisovať sa do registra partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov, musia byť títo subdodávatelia v čase uzatvorenia tejto zmluvy a počas jej plnenia v registri partnerov verejného sektora zapísaní. V prípade, ak počas plnenia tejto zmluvy dôjde k právoplatnému výmazu niektorého subdodávateľa z registra partnerov verejného sektora, je zhotoviteľ povinný okamžite ukončiť plnenie tejto zmluvy prostredníctvom takéhoto subdodávateľa.

Článok VI 
Cena a platobné podmienky
6.1 [bookmark: _Ref529346087]Kalkulácia ceny a špecifikácia jednotlivých položiek je uvedená v Prílohe č. 3, ktorá je neoddeliteľnou súčasťou tejto zmluvy.
6.2 Cena za celý predmet zmluvy je stanovená na základe ponuky dodávateľa ako úspešného uchádzača vo verejnom obstarávaní v zmysle ZoVO a v súlade s ust. § 2 ods. 3 zákona č. 18/1996 Z. z. o cenách v znení neskorších predpisov a § 3 vyhlášky č. 87/1996 Z. z., ktorou sa vykonáva zákon č. 18/1996 Z. z. v znení neskorších predpisov a v súlade so zákonom č. 222/2004 Z. z. o dani z pridanej hodnoty v znení neskorších predpisov.
6.3 Zmluvné strany sú viazané výškou ceny uvedenej v tejto zmluve, ktorá je výsledkom ponuky dodávateľa vo verejnom obstarávaní. Táto cena je konečná, vrátane s tým súvisiacich služieb, poplatkov, udelenia všetkých potrebných licencií, cestovných nákladov, ubytovacích nákladov a pod., a dodávateľ nie je oprávnený nárokovať si žiadne ďalšie náklady a navýšenia ceny.
6.4 Dodávateľovi vznikne nárok na zaplatenie ceny za predmet plnenia zmluvy po kompletnom dodaní plnenia.
6.5 Dojednaná odplata bude uhradená v ôsmich (8) po sebe nasledujúcich rovnomerných mesačných splátkach s lehotou splatnosti vždy k 25. dňu príslušného kalendárneho mesiaca, pričom prvá splátka bude uhradená nasledujúci kalendárny mesiac, ktorý nasleduje po mesiaci, v ktorom bol kompletný predmet plnenia protokolárne odovzdaný a prevzatý. 
6.6 Každá doručená faktúra musí spĺňať náležitosti v súlade s platnou legislatívou Slovenskej republiky. Okrem toho musí faktúra obsahovať aj číslo tejto zmluvy a jej prílohou musí byť  rozpis dodaného predmetu plnenia, a protokol o odovzdaní a prevzatí plnenia.
6.7 Dodávateľ je oprávnený požadovať len také zmeny dohodnutej ceny, ktoré vyplývajú zo zmien daňových predpisov (zmena výšky zákonnej sadzby DPH). Úprava ceny sa bude riešiť rokovaním zmluvných strán, výsledkom ktorého bude písomný dodatok k zmluve.
6.8 Zmluvné strany sa dohodli, že dodávateľ vystaví a zašle faktúru objednávateľovi elektronicky (ďalej len „elektronická faktúra“). Za elektronickú faktúru sa pre účely tejto zmluvy považujú faktúry, opravné doklady k faktúram (dobropisy, ťarchopisy, storná).
6.9 Zmluvné strany sa dohodli, že dodávateľ doručí elektronicky vystavenú faktúru objednávateľovi spolu s prílohami najneskôr do 4 dní odo dňa kompletného dodania predmetu plnenia najneskôr však do piateho pracovného dňa v mesiaci, nasledujúceho po mesiaci, v ktorom došlo k plneniu.
6.10 Zmluvné strany sa dohodli, že internými kontrolnými mechanizmami zabezpečia vierohodnosť a neporušenosť údajov uvedených v elektronicky vystavenej a doručenej faktúre na základe tejto zmluvy. Žiadna zmluvná strana nie je oprávnená a nebude do už vystavenej a doručenej elektronickej faktúry zasahovať, ani meniť jej obsah.
6.11 Obe zmluvné strany sú povinné zabezpečiť riadne uchovávanie a archiváciu faktúr v zmysle § 76 zákona o DPH, zaručujúce vierohodnosť pôvodu, neporušiteľnosť obsahu a čitateľnosť elektronickej faktúry po celú dobu úschovy.
6.12 Objednávateľ uhradí dohodnutú cenu dodávateľovi na základe elektronicky vystavenej faktúry, zaslanej z e-mailovej adresy: ................ (doplní dodávateľ) a doručenej objednávateľovi na emailovú adresu: ekonomicke@nspbb.sk Zmluvné strany tiež vyhlasujú, že majú prístup k týmto e-mailovým adresám, ich použitie nie je blokované  u žiadnej zo zmluvných strán a že prístup majú iba oprávnení zamestnanci. 
6.13 Elektronická faktúra sa bude považovať za doručenú druhej zmluvnej strane v okamihu zaslania e-mailovej správy.
6.14 Zmluvné strany vyhlasujú, že postup podľa tejto zmluvy považujú za dostatočný na to, aby nebolo možné zmeniť obsah žiadnej vystavenej elektronickej faktúry.
6.15 Dôvodom na oprávnené vrátenie faktúry je skutočnosť, že faktúra má formálne alebo obsahové nedostatky. Na túto skutočnosť musí objednávateľ písomne upozorniť dodávateľa, a v takomto prípade nová lehota splatnosti začne plynúť odo dňa doručenia opravenej faktúry objednávateľovi. 
6.16 Platby budú realizované bezhotovostným platobným prevodom. 
6.17 Zmluvné strany sa dohodli, že faktúra sa považuje za zaplatenú okamihom odpísania fakturovanej čiastky z účtu objednávateľa v prospech účtu dodávateľa.
6.18 Objednávateľ preddavky neposkytuje. 

Článok VII 
Postúpenie a započítanie pohľadávok
7.1 V zmysle Príkazu ministra zdravotníctva SR č. 10/2025 zo dňa 26. júna 2025 sa zmluvné strany zaväzujú k plneniu nasledujúcich povinností:
7.1.1 Akékoľvek pohľadávky z tohto zmluvného vzťahu, ktoré eviduje dodávateľ voči objednávateľovi, nie je možné postúpiť na tretiu osobu bez predchádzajúceho písomného súhlasu objednávateľa v zmysle ust. § 524 a nasl. zákona č. 40/1964 Zb. Občianskeho zákonníka v znení neskorších predpisov, pričom na platnosť predchádzajúceho písomného súhlasu objednávateľa s postúpením pohľadávky na tretiu osobu sa vyžaduje predchádzajúci písomný súhlas Ministerstva zdravotníctva SR. Postúpenie pohľadávky na tretiu osobu v rozpore predchádzajúcou vetou je podľa ustanovenia ust. § 39 zákona č. 40/1964 Zb. Občianskeho zákonníka v znení neskorších predpisov neplatné a v prípade takéhoto postúpenia pohľadávky v rozpore s predchádzajúcou vetou je objednávateľ oprávnený uplatniť si voči dodávateľovi zmluvnú pokutu vo výške 2% z istiny pohľadávky postúpenej v rozpore so zákazom. Uvedené sa neuplatní ak osobitný právny predpis vzťahujúci sa na pohľadávku vyplývajúcu z tejto dohody vylučuje možnosť podmieniť postúpenie pohľadávky súhlasom objednávateľa ako dlžníka.
7.1.2 Dodávateľ môže prijať vyhlásenie podľa ust. § 303 a nasl. zákona č. 513/1991 Zb. Obchodného zákonníka v znení neskorších predpisov len na základe uzatvorenej písomnej dohody v súlade s § 91 ods. 3 zákona č. 578/2004 Z.z.,  inak je ručenie neplatné podľa ustanovenia ust. § 39 zákona č. 40/1964 Zb. Občianskeho zákonníka v znení neskorších predpisov. Zabezpečenie pohľadávok podľa predchádzajúce vety je možné len po predchádzajúcom písomnom súhlase objednávateľa, na ktorý sa vyžaduje predchádzajúci písomný súhlas Ministerstva zdravotníctva SR. V prípade ak dodávateľ prijme vyhlásenie v rozpore s predchádzajúcou vetou kupujúci je oprávnený uplatniť si voči dodávateľovi zmluvnú pokutu vo výške 2% z istiny pohľadávky, na ktorú sa vyhlásenie vzťahuje.
7.2 Dodávateľ berie na vedomie, že jednostranné započítanie pohľadávok nie je možné. Započítanie pohľadávok objednávateľa je možné v zmysle ust. § 8 zák. č. 374/2014 Z.z. o pohľadávkach štátu v znení neskorších predpisov len na základe písomnej dohody o započítaní pohľadávok štátu.


Článok VIII 
Zodpovednosť za vady systému, reklamácia a záručné podmienky
8.1 Dodávateľ sa zaväzuje poskytnúť objednávateľovi zmluvnú záruku v relevantných prípadoch plnenia tejto zmluvy minimálne v trvaní 60 mesiacov, ak nie je priamo výrobcom stanovená kratšia záruka, na ktorú dodávateľ písomne upozornil objednávateľa najneskôr pri podpise tejto zmluvy. 
8.2 Počas trvania zmluvnej záruky dodávateľ zodpovedá za obvyklé vlastnosti predmetu plnenia. 
8.3 Dodávateľ zodpovedá za vady, za ktoré sa podľa tejto zmluvy považujú najmä dodanie tovaru a vykonanie súvisiacich služieb v rozpore s touto zmluvou a technickými špecifikáciami, nedostatky alebo odchýlky v kvalitatívnych, technologických a technických parametroch, nedostatok iných parametrov požadovaných objednávateľom, akékoľvek chyby a nesprávne funkcie dodaného tovaru a služieb  a také vady, ktoré bránia v obvyklom užívaní plnenia. Za vadu sa považuje aj zjavné plnenie nad rámec požiadaviek a špecifikácií objednávateľa.
8.4 Dodávateľ nezodpovedá za vady systému spôsobené použitím nevhodných podkladov a vecí poskytnutých objednávateľom, pri ktorých nemohol ani pri vynaložení odbornej starostlivosti zistiť ich nevhodnosť, alebo ak na ich nevhodnosť upozornil objednávateľa a ten na ich použití napriek tomu trval. Dodávateľ nezodpovedá ani za vady a poruchy spôsobené neodborným alebo násilným zachádzaním a zásahmi do systému a tovaru objednávateľom, ani za vady spôsobené odcudzením alebo vyššou mocou.
8.5 Zmluvné strany sa dohodli, že v prípade zistenia odstrániteľných vád alebo nedostatkov počas trvania zmluvnej záruky, je dodávateľ povinný odstrániť zistené vady bezodkladne po ich oznámení objednávateľom, a to na vlastné náklady. Termín odstránenia vád si zmluvné strany dohodnú a potvrdia písomne alebo emailom. O odstránení vád bude spísaný Protokol o odstránení vád, podpísaný oboma zmluvnými stranami.
8.6 V prípade ak dodávateľ neodstráni vady v stanovenej lehote, objednávateľ má právo odstrániť vady sám alebo prostredníctvom tretej osoby, a to na náklady dodávateľa. 
8.7 V prípade zistenia neodstrániteľných vád alebo nedostatkov počas trvania zmluvnej záruky, je dodávateľ povinný zabezpečiť bezodkladne primeranú náhradu tak, aby mohol objednávateľ predmet plnenia, resp. tovar nerušene a bez obmedzení užívať na účely a v rozsahu podľa tejto zmluvy. V prípade ak zabezpečenie náhrady podľa predchádzajúcej vety nie je možné, má objednávateľ nárok: 
· na zľavu z ceny v prípade ak takáto vada zásadným spôsob neobmedzuje užívanie,
· na odstúpenie od zmluvy ak takáto vada zásadným spôsob obmedzuje alebo znemožňuje užívanie. 
8.8 V prípade ak si odstránenie vád, za ktoré zodpovedá dodávateľ, vyžaduje udelenie licencie v súlade so zákonom 185/2015 Z.z. autorský zákon v znení neskorších predpisov, je dodávateľ povinný túto licenciu v plnom rozsahu a bezodplatne objednávateľovi udeliť alebo ju zabezpečiť. V tomto prípade platia obdobne ustanovenia tejto zmluvy uvedené v článku X. Autorské práva a udelenie licencie. 
8.9 Zmluvné strany sa dohodli, že v prípade zistenia vád, za ktoré dodávateľ nezodpovedá, predloží tento na požiadanie objednávateľovi cenovú ponuku na odstránenie vád, a v prípade ak sa objednávateľ rozhodne vady odstrániť prostredníctvom dodávateľa, dodávateľ sa zaväzuje odstrániť ich na náklady objednávateľa.
8.10 Uplatnením nárokov z vád systému sa dodávateľ nezbavuje povinnosti nahradiť objednávateľovi škodu, ktorá mu vznikla a povinnosti zaplatiť zmluvnú pokutu. 

Článok IX 
Sankcie a zmluvné pokuty
9.1 V prípade ak je objednávateľ v omeškaní  s dohodnutým termínom platby za plnenie dodávateľ je oprávnený uplatniť si úrok z omeškania vo výške podľa ustanovení § 369 ods. 2 ObZ, v spojení s § 1 ods. 1 nariadenia vlády č. 21/2013 Z. z., ktorým sa vykonávajú niektoré ustanovenia ObZ.
9.2 V prípade ak je dodávateľ opakovane v omeškaní s dodaním plnenia alebo s odstránením vád podľa tejto zmluvy, objednávateľ je oprávnený uplatniť si zmluvnú pokutu vo výške 500,- Eur za každé jedno porušenie, čím nie je dotknutý nárok objednávateľa na náhradu škody, ak v tejto zmluve nie je dohodnuté inak.
9.3 Objednávateľ je oprávnený uplatniť si zmluvnú pokutu vo výške 10% z ceny predmetu plnenia s DPH v prípade ak dodávateľ nesplní povinnosť zabezpečiť počas celej záručnej doby komplexný autorizovaný záručný servis.
9.4 V prípade ak dodávateľ poruší ustanovenia článku IV tejto zmluvy a neoznámi subdodávateľa a/alebo zmenu subdodávateľa, objednávateľ je oprávnený uplatniť si zmluvnú pokutu vo výške 3000,- Eur za každé jedno porušenie.
9.5 Akékoľvek sankcie podľa tohto článku zmluvy, ktoré si uplatní jedna zo zmluvných strán, je druhá zmluvná strana povinná uhradiť do 30 dní odo dňa doručenia výzvy na úhradu.
9.6 Dodávateľ zodpovedá za všetky škody, ktoré svojim úmyselným alebo neúmyselným konaním spôsobí objednávateľovi.

Článok X [bookmark: _Ref529347407]
Autorské práva a udelenie licencie
10.1 Dodávateľ sa týmto zaväzuje, že v súlade so zákonom č. 185/2015 Z.z. Autorský zákon v znení neskorších zmien a doplnení, v prípade ak je to nevyhnutné pre potreby v súvislosti s plnením tejto zmluvy, udelí objednávateľovi nevýhradnú, vecne, časovo, územne a iným rozsahom neobmedzenú licenciu, vrátane s ním súvisiacich súčasti, subsystémov a programového vybavenia, nevyhnutných k užívaniu, na základe ktorých je objednávateľ oprávnený predmet plnenia komplexne používať pre potreby vlastnej činnosti,  a to na neobmedzenom počte jeho zariadení. 
10.2 Zmluvné strany sa dohodli, že v prípade uvedenom v predchádzajúcom bode je odplata za udelenie licencie zahrnutá v celkovej cene za predmet plnenia.
10.3 Dodávateľ pri udelení licencii potvrdí, že je nositeľom všetkých autorských práv, resp. má všetky potrebné oprávnenia na vykonávanie servisnej podpory ako aj na prípadné udelenie licencie na ďalšie používanie objednávateľovi podľa tohto článku zmluvy, bez zaťaženia akýmikoľvek právami tretích osôb. 
10.4 V prípade, ak sa preukáže neoprávnené alebo nedostatočné/neúplné poskytnutie licenčných/sublicenčných práv objednávateľovi,  dodávateľ sa zaväzuje bez zbytočného odkladu zabezpečiť objednávateľovi bezodplatné udelenie licencie (súhlasu, sublicencie) k systému v plnom rozsahu tak, aby používaním autorských diel objednávateľom na základe takéhoto súhlasu nedochádzalo k akýmkoľvek zásahom do práv duševného vlastníctva tretích osôb.
10.5 Dodávateľ zodpovedá objednávateľovi za porušenie autorských práv a duševného vlastníctva pri používaní systému na účely a v rozsahu dohodnutom v tejto zmluve. Dodávateľ je povinný nahradiť objednávateľovi škodu a náklady, ktoré vzniknú ako dôsledok uplatňovania nárokov tretích strán k dielu alebo jeho časti založených na autorských právach, právach duševného vlastníctva.

Článok XI 
Mlčanlivosť
11.1 [bookmark: _GoBack]Všetky skutočnosti, informácie, podklady, stanoviská, osobné údaje a údaje, ktoré sa zmluvné strany dozvedia v súvislosti s touto zmluvou, jej plnením, okrem skutočností, informácií a údajov, ktoré podliehajú zverejneniu a/alebo sprístupneniu podľa osobitných všeobecne záväzných právnych predpisov Slovenskej republiky, sú dôvernými informáciami. Zmluvné strany sú povinné zachovávať mlčanlivosť o dôverných informáciách, iba ak by z dohody alebo z príslušných všeobecne záväzných právnych predpisov vyplývalo niečo iné. Poskytnúť dôverné informácie tretej osobe môže niektorá zo zmluvných strán len po predchádzajúcom písomnom súhlase druhej zmluvnej strany. Zmluvné strany budú zodpovedné za akékoľvek straty a škody, ktoré vzniknú z dôvodu nedodržania tejto povinnosti. V prípade ak niektorá zo zmluvných strán považuje akékoľvek informácie uvedené v tejto zmluve (vrátane jej príloh) za dôverné alebo za obchodné tajomstvo, je povinná túto skutočnosť výslovne uviesť v tejto zmluve a takéto informácie označiť ako „dôverné“ alebo ako „obchodné tajomstvo“.
Čl. XII
Kybernetická bezpečnosť
12.1 Dodávateľ vystupuje vo vzťahu k zabezpečeniu kybernetickej bezpečnosti v postavení „tretej strany“ podľa §19 ods. 2 zákona 69/2018 Z. z. o kybernetickej bezpečnosti v znení neskorších predpisov (ďalej len „zákon o kybernetickej bezpečnosti“) a zaväzuje sa prijať primerané bezpečnostné opatrenia, ku ktorým ho objednávateľ zaviaže.
12.2 Objednávateľ ako poskytovateľ zdravotnej starostlivosti je prevádzkovateľom kritickej základnej služby v zmysle § 18 zákona o kybernetickej bezpečnosti.
12.3 Dodávateľ vyhlasuje, že sa oboznámil s Politikou informačnej a kybernetickej bezpečnosti objednávateľa (Smernica S-A-226) v znení účinnom ku dňu podpisu tejto zmluvy. Táto politika je pre dodávateľa záväzná v rozsahu jeho postavenia a povinností podľa tejto zmluvy a dodávateľ sa zaväzuje zabezpečiť jej dodržiavanie pri plnení zmluvných povinností. Podpisom tejto zmluvy predávajúci potvrdzuje svoj súhlas s uvedenou politikou.
12.4 Dodávateľ berie na vedomie a súhlasí s tým, že bezpečnostná politika objednávateľa sa môže priebežne meniť a dopĺňať tak, aby zodpovedala aktuálnym bezpečnostným opatreniam, aktuálnemu stavu sietí, informačných a komunikačných  technológií a operačných technológií objednávateľa a aktuálnym hrozbám týkajúcim sa objednávateľa, ktoré by mohli mať potenciálny nepriaznivý vplyv na kritickú základnú službu objednávateľa. Objednávateľ je povinný bezodkladne písomne alebo e-mailom oboznámiť dodávateľa s aktualizovanou Politikou informačnej a kybernetickej bezpečnosti a upozorniť dodávateľa na zmeny v nej uvedené oproti predchádzajúcej verzii, pričom dodávateľ následne vyhodnotí dopad zmien na aktuálne prijaté opatrenia a informuje objednávateľa o postupe, ktorý je potrebné zrealizovať na strane dodávateľa pre potvrdenie akceptácie zmien Politiky informačnej a kybernetickej bezpečnosti. Po obojstrannej dohode postupu vysporiadania dopadu uvedených zmien v Politike informačnej a kybernetickej  bezpečnosti objednávateľa a jeho úspešnom zrealizovaní potvrdí dodávateľ ich akceptáciu e-mailom na e-mailovú adresu security@nspbb.sk.
12.5 Dodávateľ sa zaväzuje chrániť všetky informácie poskytnuté objednávateľom, najmä chrániť ich integritu, dostupnosť a dôvernosť pri ich spracovaní a nakladaní s nimi v prostredí prostredí dodávateľa, a to vo vzťahu k IKT aj OT aktívam, ktoré súvisia s predmetom tejto zmluvy.
12.6 Dodávateľ je povinný prijať a dodržiavať bezpečnostné opatrenia v oblastiach podľa § 20 ods. 1 a ods. 2 zákona o kybernetickej bezpečnosti (najmä v oblasti riadenia rizík, ochrany sietí a informačných systémov, riadenia zraniteľností, riadenia incidentov a kontinuity) a v rozsahu ustanovenom pre siete, informačné a komunikačné technológie a operačné technológie podľa vyhlášky NBÚ č. 227/2025 Z. z. o bezpečnostných opatreniach (ďalej len „Vyhláška o bezpečnostných opatreniach“). Objednávateľ týmto prenáša tieto požiadavky zmluvne na dodávateľa ako tretiu stranu podľa § 19 ods. 2 zákona o kybernetickej bezpečnosti.
12.7 Dodávateľ poskytne objednávateľovi zoznam pracovných rolí osôb, ktoré budú mať prístup k informáciám alebo údajom objednávateľa alebo budú zodpovedné za plnenie povinností vyplývajúcich z Politiky informačnej a kybernetickej bezpečnosti, najmä vo vzťahu k OT zariadeniam. Zoznam bude obsahovať minimálne meno, priezvisko a pracovnú rolu každej takejto osoby. Dodávateľ je povinný bezodkladne, na e-mail mkb@nspbb.sk, oznámiť objednávateľovi každú zmenu v personálnom obsadení osôb uvedených v tomto zozname.
12.8 Objednávateľ určuje nasledovnú kontaktnú osobu pre komunikáciu s dodávateľom vo veci kybernetickej bezpečnosti: Manažér kybernetickej bezpečnosti – e-mail: mkb@nspbb.sk, tel.: +421 48 441 2602. 
12.9 Dodávateľ určuje nasledovnú kontaktnú osobu pre komunikáciu s objednávateľom vo veci kybernetickej bezpečnosti: ……………………. (meno, e-mail, tel.). 
12.10 Kontaktné osoby môže príslušná zmluvná strana zmeniť. Novú kontaktnú osobu oznámi druhej zmluvnej strane písomnou formou. V prípade, ak akékoľvek osoby majú prístup k informáciám a údajom objednávateľa, sú povinné zachovávať mlčanlivosť podľa § 12 ods. 1 zákona o kybernetickej bezpečnosti.
12.11 Dodávateľ sa zaväzuje vykonať školenie vo vzťahu ku kybernetickej bezpečnosti a ustanoveniam tejto zmluvy pre tých svojich zamestnancov, ktorí pristupujú k IKT a OT aktívam objednávateľa alebo budú zodpovedné za plnenie povinností vyplývajúcich z Politiky informačnej a kybernetickej bezpečnosti, najmä vo vzťahu k OT zariadeniam.
12.12 Dodávateľ je povinný bezodkladne informovať objednávateľa o kybernetickom bezpečnostnom incidente, ktorý má alebo môže mať vplyv na aktíva objednávateľa, ako aj o všetkých skutočnostiach majúcich vplyv na zabezpečovanie informačnej a kybernetickej bezpečnosti, a to e-mailom alebo telefonicky na kontaktnú osobu uvedenú v tomto článku zmluvy vyššie, a poskytnúť súčinnosť pri jeho riešení.
12.13 Objednávateľ je oprávnený vykonať u dodávateľa audit zameraný na overenie plnenia povinností dodávateľa podľa tejto zmluvy, vrátane overenia plnenia povinností dodávateľa vo vzťahu k OT zariadeniam dodaným objednávateľovi a ich konfiguráciám, najmä na overenie technického, technologického a personálneho vybavenia dodávateľa a procesných postupov na plnenie úloh v oblasti informačnej a kybernetickej bezpečnosti, ako aj nastavenie procesov, rolí a technológií v organizačnej, personálnej a technickej oblasti u dodávateľa pre plnenie cieľov zmluvy a tiež na overenie nastavenia a efektívnosti procesov a technológií v organizačnej a technickej oblasti dodávateľa, ktoré dodávateľ využíva pri plnení svojich povinností v oblasti informačnej a kybernetickej bezpečnosti v rozsahu predmetu zmluvy. Výdavky objednávateľa spojené s vykonaním auditu znáša objednávateľ. Náklady dodávateľa znáša dodávateľ a to v rozsahu jeden audit za kalendárny rok v rozsahu práce jeden človekodeň pre zamestnancov dodávateľa. V prípade, ak bude objednávateľ požadovať vykonanie auditu nad rámec tohto rozsahu alebo kontroly viac ako jedenkrát do roka, objednávateľ sa zaväzuje znášať náklady s tým spojené. Objednávateľ je povinný oznámiť dodávateľovi najmenej 20 (slovom: dvadsať) pracovných dní vopred, že chce u dodávateľa vykonať audit, oznámiť rozsah auditu, spôsob jeho vykonania a zoznam členov auditného tímu.
12.14 Oprávnené nedostatky alebo pochybenia zistené auditom je dodávateľ povinný odstrániť bezodkladne, avšak najneskôr do 60 (slovom: šesťdesiatich) kalendárnych dní od doručenia písomnej výzvy objednávateľom na ich odstránenie, pokiaľ sa strany nedohodnú na kratšej lehote vzhľadom na závažnosť zistenia.
12.15 Dodávateľ je povinný pri audite aktívne spolupracovať s objednávateľom a v prípade potreby umožniť mu sprístupniť svoje priestory, dokumentáciu a technické a technologické vybavenie, ktoré súvisia s plnením úloh informačnej a kybernetickej bezpečnosti, umožniť povereným zamestnancom objednávateľa vstup do dohodnutých priestorov a zabezpečiť im dokumentáciu a technické vybavenie potrebné na plnenie úloh v oblasti informačnej a kybernetickej bezpečnosti.
12.16 Audítor, osoba poverená objednávateľom, je povinný zachovávať mlčanlivosť o okolnostiach, o ktorých sa dozvie pri výkone auditu a ktoré nie sú verejne známe. Objednávateľ a jeho poverení zamestnanci pri návšteve priestorov dodávateľa v rámci výkonu auditu musia dodržiavať pokyny dodávateľa týkajúce sa uvedených priestorov na úseku bezpečnosti a ochrany zdravia pri práci (ďalej len „BOZP“) a ochrany pred požiarmi (ďalej len „PO“), s ktorými boli preukázateľne oboznámení, pričom zodpovednosť za to, že tieto osoby budú dodržiavať uvedené pokyny, nesie objednávateľ.
12.17 Dodávateľ sa zaväzuje, v nadväznosti na požiadavky zákona o kybernetickej bezpečnosti a Vyhlášky o bezpečnostných opatreniach, po skončení tejto zmluvy bezodkladne vrátiť alebo podľa pokynov objednávateľa previesť všetky informácie a údaje, ku ktorým mal počas trvania zmluvného vzťahu prístup, vrátane konfiguračných údajov, dokumentácie, logov a iných bezpečnostne významných záznamov k informačno-komunikačným technológiám a operačným technológiám, na objednávateľa alebo ich podľa jeho pokynov bezpečne zničiť.
12.18 Dodávateľ sa zaväzuje po skončení tejto zmluvy, v prípade potreby zo strany objednávateľa, udeliť, poskytnúť, previesť alebo postúpiť všetky potrebné licencie, práva alebo súhlasy nevyhnutné na zabezpečenie kontinuity prevádzkovanej kritickej základnej služby na prevádzkovateľa kritickej základnej služby, t. j. objednávateľa, a to aj vo vzťahu k systémom a komponentom OT. Zmluvné strany sa dohodli, že tento záväzok dodávateľa ostáva v platnosti aj po ukončení zmluvného vzťahu po dobu dohodnutú zmluvnými stranami, ktorá nesmie byť kratšia ako päť rokov po ukončení zmluvného vzťahu

Článok XIII
Trvanie a skončenie zmluvy
13.1 Táto zmluva sa uzatvára na dobu určitú a to do momentu uplynutia záručnej lehoty stanovenej v tejto zmluve a /alebo skončenia servisnej podpory, podľa toho, ktorá zo skutočností nastane neskôr.
13.2 Túto zmluvu je možné ukončiť na základe vzájomnej dohody oboch zmluvných strán ku dňu, ktorý si vzájomne dohodnú.
13.3 Ak zmluvná strana opakovane poruší povinnosť vyplývajúcu z tejto zmluvy, druhá strana môže od zmluvy odstúpiť, ak na porušenie povinnosti druhú stranu písomne upozornila, a táto napriek upozorneniu danú povinnosť znova poruší alebo v stanovenej nápravnej lehote danú povinnosť nesplní. Odstúpenie od zmluvy je účinné doručením druhej zmluvnej strane. Za porušenie povinností sa považuje najmä opakované oneskorené odstránenie porúch alebo chýb zo strany dodávateľa, nedodani plnenia v zmysle tejto zmluvy, nezabezpečenie servisnej podpory v požadovanom rozsahu, vykonanie predmetu tejto zmluvy odborne nespôsobilou osobou, omeškanie sa s úhradou faktúry zo strany objednávateľa o viac ako 2 po sebe nasledujúce mesiace, opakované neposkytnutie súčinnosti nevyhnutnej na plnenie predmetu tejto zmluvy ktoroukoľvek zo zmluvných strán. Objednávateľ môže od tejto zmluvy odstúpiť aj z dôvodov uvedených v § 19 ZoVO.
13.4 Vprípade odstúpenia od tejto zmluvy sú zmluvné strany povinné vrátiť si všetky poskytnuté plnenia do 20 dní od účinného odstúpenia od zmluvy, s výnimkou ak sa zmluvné strany výslovne dohodnú, že si nebudú vraciať tie plnenia, ktoré boli protokolárne odovzdané a prevzaté bez vád.
13.5 Zmluvné strany sa dohodli, že objednávateľ je oprávnený vypovedať túto zmluvu v 3 mesačnej výpovednej lehote v prípade ak dodávateľ poruší povinnosti vyplývajúce z Článku XI Kybernetická bezpečnosť a objednávateľ ho na porušenie povinnosti písomne upozornil.
13.6 Zmluvné strany sa dohodli, že zásahy úradných miest a zásahy vis major, ktorých dôsledkom je nemožnosť plnenia zmluvy niektorou zo zmluvných strán, sú dôvodom pre ukončenie zmluvy. Ak v tomto prípade nedôjde k dohode zmluvných strán o ukončení zmluvy, ktorákoľvek zo zmluvných strán je oprávnená od zmluvy odstúpiť. 
13.7 V prípade ak dodávateľ z preukázateľných objektívnych dôvodov spočívajúcich vo vis major alebo zásahov úradných miest nemôže dodržať zmluvne dohodnutú lehotu plnenia, bezodkladne písomne o tejto skutočnosti informuje objednávateľa, pričom dodávateľ sa nedostáva do omeškania s plnením. V tomto prípade sa zmluvné strany v súlade so ZoVO môžu dohodnúť na predĺžení lehoty plnenia alebo na ukončení zmluvy, pričom právo voľby je na strane objednávateľa.

Článok XIV
Záverečné ustanovenia
14.1 Túto zmluvu je možné meniť alebo dopĺňať len na zákade písomných dodatkov podpísaných oprávnenými zástupcami oboch zmluvných strán, a to len pri dodržaní ustanovení ZoVO.
14.2 Zmluvné strany sa dohodli, že ak by akékoľvek ustanovenie tejto zmluvy bolo z akéhokoľvek dôvodu neplatné, je neplatným len toto ustanovenie, pokiaľ z povahy, z obsahu alebo z okolností tejto zmluvy, za ktorých došlo k jej uzatvoreniu, nevyplýva, že toto ustanovenie nemožno oddeliť od ostatného obsahu a pokiaľ to nie je vylúčené v zmysle príslušných právnych predpisov. V prípade, ak by došlo k situácii uvedenej v predchádzajúcej vete, zmluvné strany vykonajú bezodkladne doplnenie a opravu zmluvných podmienok v súlade so ZoVO, tak aby bol zachovaný zmysel a účel neplatného ustanovenia. Uvedené doplnenie alebo opravu nevykonajú iba v prípade, ak by bol už samotný zmysel a účel neplatného ustanovenia právne nemožný a/alebo nedovolený a teda neplatné ustanovenie by objektívne nebolo možné nahradiť iným platným ustanovením so zachovaním jeho zmyslu a účelu.
14.3 Pre vylúčenie akýchkoľvek pochybností sa zmluvné strany dohodli, že pri plnení zmluvných záväzkov, ktoré vznikli z tejto zmluvy majú prednosť ustanovenia tejto zmluvy. V prípade skutočností, ktoré nie sú v tejto zmluve výslovne upravené, majú prednosť požiadavky vyplývajúce zo súťažných podkladov kupujúceho v postavení verejného obstarávateľa, zadané v procese verejného obstarávania a v prípade skutočností, ktoré nie sú upravené v tejto zmluve a nevyplývajú ani z predzmluvných požiadaviek uvedených v súťažných podkladoch, má prednosť zákonná úprava. V prípade vzniku skutočností, ktoré nie sú výslovne upravené v tejto zmluve, nevyplývajú zo súťažných podkladov alebo zo zákona, uzatvoria zmluvné strany písomný dodatok k tejto zmluve, prípadne osobitnú písomnú dohodu v súlade s ustanoveniami ZoVO.
14.4 Práva a povinnosti zmluvných strán, ktoré nie sú v tejto zmluve výslovne upravené, riadia sa ustanoveniami ObZ a všeobecne záväznými právnymi predpismi Slovenskej republiky.
14.5 Na doručovanie všetkých písomností vyplývajúcich alebo súvisiacich s tou zmluvou sa použijú podporne ustanovenia § 111 až § 113 zákona č. 160/2015 Z.z. Civilný sporový poriadok v znení neskorších predpisov (ďalej len „CSP“).
14.6 Táto zmluva nadobúda platnosť dňom jej podpisu oprávnenými zástupcami oboch zmluvných strán a účinnosť nasledujúci deň po jej zverejnení v Centrálnom registri zmlúv SR.
14.7 Podmienky tejto zmluvy boli zmluvnými stranami dohodnuté v súlade s legislatívou platnou na území Slovenskej republiky. Všetky spory vyplývajúce z tejto zmluvy alebo vzniknuté v súvislosti s ňou budú zmluvné strany riešiť predovšetkým vzájomnou dohodou. Ak k dohode nedôjde, predložia spory na výlučné a konečné rozhodnutie súdu príslušnému v zmysle zákona CSP.
14.8 Táto zmluva je vyhotovená v 3 rovnopisoch, s určením 2 vyhotovení pre objednávateľa a 1 vyhotovenie pre dodávateľa.
14.9 Zmluvné strany vyhlasujú, že si túto zmluvu prečítali, jej obsahu porozumeli a na znak súhlasu ju na základe svojej slobodnej vôle a vážne podpísali. 
14.10 Neoddeliteľnou súčasťou tejto zmluvy sú tieto Prílohy:
Príloha č. 1 	OPIS PREDMETU ZÁKAZKY 
Príloha č. 2 	Zoznam subdodávateľov
Príloha č. 3 	Kalkulácia ceny - CENOVÁ PONUKA


	Objednávateľ	
V Banskej Bystrici, dňa .......................	


   .........................................................                              
	Dodávateľ 
V ............., dňa: .........................


.........................................................     

	     Ing. Miriam Lapuníková, MBA                                         
              generálna riaditeľka                                                
                 
 
	





























Príloha č. 2
ZOZNAM SUBDODÁVATEĽOV, 
PÔVODNÝCH VÝROBCOV A AUTOROV ČASTI DIELA
1. Dodávateľ predmetu zákazky podľa tejto zmluvy vyhlasuje, že na plnenie predmetu zmluvy: 
	
	nevyužije*  subdodávateľov;

	
	

	
	využije* nasledujúcich subdodávateľov:



	Por. č.
	Subdodávateľ
(obchodné meno, sídlo alebo miesto podnikania, IČO)
	Kontaktná osoba
(meno priezvisko, adresa pobytu, dátum narodenia tel. č., email, osoba oprávnená konať za subdodávateľa)
	Predmet subdodávky
	Podiel plnenia zmluvy v %
	Podiel plnenia zmluvy 
v € bez DPH

	
	
	
	
	
	

	
	
	
	
	
	



2. Dodávateľ týmto vyhlasuje, že  na predmete plnenia tejto zmluvy:

	
	nie sú známi * žiadny ďalší pôvodní autori časti plnenia zmluvy 

	
	

	
	sú známi  * títo pôvodní autori časti plnenia zmluvy: 



	Por. č
	Pomenovanie 
časti plnenia zmluvy
	Pôvodný autor 
časti plnenia zmluvy
(obchodné meno, sídlo alebo miesto podnikania, IČO)

	
	
	

	
	
	



	
	nie sú známi * žiadny ďalší pôvodní výrobcovia časti plnenia zmluvy



	
	sú známi  * títo pôvodní výrobcovia časti plnenia zmluvy: 



	Por. č
	Pomenovanie 
časti plnenia zmluvy
	Pôvodný výrobca 
časti plnenia zmluvy
(obchodné meno, sídlo alebo miesto podnikania, IČO)

	
	
	

	
	
	




V ............................................, dňa ............................							                           

.......................................................................
     meno a priezvisko štatutárneho zástupcu
podpis a pečiatka uchádzača
*relevantné označte krížikom

